Tagaranna kirjanduspäev

**Tagaranna kirjanduspäev** on Saaremaal Tagaranna kalurikülas suvel, tavaliselt juuli teisel laupäeval, aset leidev kultuuriüritus, mis kestab keskpäevast päikeseloojanguni. Tagaranna kirjanduspäeva idee autor on kirjanik Maimu Berg.  

Kirjanduspäeva aitavad korraldada Julia Laffranque ja Tagaranna Külaselts. Toetajateks on Kultuurkapital, Saaremaa vald, Vöimalus, Mustjala festival, Saaremaa raamatuklubi "Head sõnad", Spetsiaalne OÜ, Pointprint, Adama talu jt. 

## Ajalugu

**20. juuli 2019**. Rannaaugu sadam: esinejad: Lembit Uustulnd, Rein Orn, Andres Tarvis, Maimu Berg, Ülo Tuulik, Jaan Õunapuu, Julia Laffranque, Oliver Aring, Piret Raud, Estonian Dream Big Band Siim Aimla juhtimisel, Veiko Märka, Kai-Mai Olbri, Olev Remsu, Janika Kronberg, Piret Bristol, Jan Kaus, Doris Kareva, Jaanika Lentsius. Aleksander Tarvise ja Hugo Miti kunsti näitus. Andres Raagi film „Tagaranna droonilt vaadatuna“ ja katkend Mark Soosaare filmist „Pühapäevamaalijad“ (1979). 

**18. juuli 2020**. Tagaranna linnuvaatlustorn: esinejad: Tõnu Õnnepalu ja Heiki Mätlik.

**10. juuli 2021.** Ringe talu, Kulli talu, Anni talu, Kipri talu, Ninase rannakaitsepatarei, Rannaaugu sadam: esinejad: Andres Tarvis, Maimu Berg, Reet Lõugas, Anne Trei, Mehis Tulk, kurt heiling, Mudlum, Katrin Pauts, Andres Raag, Mihkel Kaevats, Diana Alt, Tanel Ting, Julia Laffranque, Olga Voronova, Toomas Nestor, Arvo Leibur, Aare Tammesalu, Siim Aimla, Jürgen Rooste. Aleksander Tarvise maalide ja kangastelgedel kootud käsitöö (autorid: Piret Ahun, Liisi Ots) näitused. 

**9. juuli 2022.** Kipri talu, Mustjala Rahvamaja, Kipri talu paadikuur, Playmobili maja ja mererand (äike, rahe, vihm ja päike!): esinejad: Birk Rohelend, Ketlin Priilinn, Maria Magdalena (laul, ukulele) ja kurt heiling (klahvpillid), etendus: Andrus Kivirähk „Alias“, lavastaja Raivo Adlas, näitlejad Piret Kuub ja Julia Laffranque, Andrus Kivirähk, Ilona Martson, Andres Raagi laulud, Eksliibriste näitus – Külliki Järvila, Contra, Pepe Justicia (kitarr). 

**8. juuli 2023****.** Kipri talu, Kipri talu paadikuur, Playmobili maja  ja mererand. Kulli talu (Mustjala Festivali raames Patrick Süskindi "Kontrabass" monoetendus Andres Raagi esituses, piletitega), esinejaid: Maimu Bergi novelli "Hloptshik" lavastus lavastajad Raivo Adlas ja Piret Kuub, teised näitlejad: Toivo Prostang, Harald Tõru, Julia, Oscar Helmut, Tobias Louis ja Léo Lennart Laffranque, kirjanikud: Leelo Tungal, Maarja Kangro, Valdur Mikita, Pille Kannisto, Tauno Vahter. Muusikud-kirjanikud: Rein Orn, Lembit ja Meelis Uustulnud. Mall Kivimaa keraamika. Vaino Vahingu novellikogu "Meeter riiet tüdrukule" esitlus, katkendi niminovellist esitasid Piret Kuub ja Julia Laffranque. Päikeseloojangu esinejad: Kristiina Ehin ja Silver Sepp. 

Tagaranna kirjandsupäeva retsepte vt ajakirjast "Oma Maitse". 

**13. juuli 2024.**  Kipri talu õu, Kipri talu paadikuur, Playmobili maja ja mererand.  Avaesinejaid: Maimu Bergi ja Julia Laffranque. Esseist ja kirjanik Imbi Paju. Maimu Bergi lühinäidendi „Libamood“ esmaettekanne, lavastajad Raivo Adlas ja Piret Kuub. Osades tegelaste ilmumise järjekorras: Christian Dior – Harald Tõru; Yves Saint Laurent – Tobias Louis Laffranque; Karl Lagerfeld – Toivo Prostang; Coco Chanel – Julia Laffranque; Reet Aus – Piret Hiie-Kivi; Carmen Kass – Piret Kuub; Choupette – Karl Lagerfeldi kass  Léo Lennart Laffranque; Giorgio Armani – Oscar Helmut Laffranque; Vanapagan – Raivo Adlas.

Kuressaare Ametikooli kirjanduslik moeetendus „Köitev kõdi“ (idee autor: KSK-22), juhendajad Maila Juns-Veldre, Merit Karise, Piret Paomees. Stilistid ja vastavalt modellid tegelaste järjekorras: Kärbes Jaak – KSK-22 ühisloome/Léo Lennart Laffranque; Tolmuingel – Stiina Tshedreki/Maarja Tammemägi; Kataleena – Kaia Roots/Elari Kirt; Kunksmoor – Liane Finer/Ea Velsvebel Greenwood; Kratt – Relika Valvas/Marissa Kaarin Kaasik; Metsamoor – Liisa Lehtla/Merike Rääk; Naksitrallid – Greete Saar/Tobias Louis Laffranque; Kessu – Heliise Jõepera/Gabriele Ader; Kiir – Kristi Kiil/Oscar Helmut Laffranque; Krõõt – Marit Tisler/Julia Laffranque.

Kirjanikud: Kadri Kõusaar, Tiia Toomet, Olavi Ruitlane.

Muusik: Priit Pedajas.

Kirjastaja Mart Jaogmägi „Ilmamaa“

Kirjastuste „Ilmamaa“, „Tänapäev“, „Varrak“, „Hea Lugu“, „Pretone Print“ ja „Tuum“ raamatute müük.

Noor kirjanik Brita Juske.

Playmobili maja – Rodolphe Laffranque; Pille Kannisto raamatute lugemine.

Mall Kivimaa keraamika.

Kerli ja Emma Tamjärve maalinäitus.

Adam Tamjärve Tagaranna Kirjanduspäeva tort. 

Päikeseloojangu esinejad: Aapo Ilves ja Eepiline Kirjaveaneitsi.

Ansambel Ütsiotsõ koosseisus: Urmas Kalla, Kaspar Kolk ja Andreas Kalkun. 

2024. aastal toimunud kirjanduspäeva galeriid saab näha ka ERR-is.

**12. juuli 2025** 

Kipri talu õu, Kipri paadikuur, Playmobili maja ja mererand. Kirjanduspäeva avamine: Maimu Berg ja Julia Laffranque.  

500 aastat eesti raamatut: Triin Ploom-Niitra, Eesti Raamatu Aasta projektijuht.

Meie baltisakslased – viha või uhkus? Saaremaa mässulised mõisaprouad baltisaksa "härrasmoraalist“ – professor Liina Lukas, kirjandusteadlane ja tõlkija; Kirjanik Piret Jaaks oma romaanist „Taeva tütred.“

„Minu poeg“ – Maimu Bergi lühinäidend. Lavastajad: Raivo Adlas ja Piret Kuub. Osades: Raivo Adlas, Maimu Berg, Nora Ader, Harald Tõru, Piret Kuub, Tarmo Teekivi, Julia, Rodolphe, Léo Lennart, Oscar Helmut ja Tobias Louis Laffranque. Kasutatud muusika vt kavalehelt. Helitehnika Leelo Viita ja "Hääled". Trupp tänab Tallinna Prantsuse Lütseumi, Vanemuise kostüümiladu ja Kuressaare haiglat. 

Kuulmisbussis. Raamatute müük: „Ilmamaa“, "Tänapäev", "Petrone Print", „Hea Lugu“, „Varrak“, Eesti Kirjandusmuuseumi Teaduskirjastus jt.   Ukrainlanna Tetjana Himitši raamat „Mariupolist Haapsalusse“ ja Signe Strohmi koostatud "Leevi kandi lood". 

Epp Petrone miniviktoriin lastele tema lasteraamatu „Meie Eesti“ põhjal Playmobili mänguasjamuuseumis (Playmobili maja, Kipri)

Lõunaeestlaseks maskeerunud Küdema juurtega mees: kirjanik Mehis Heinsaar.

Ansambel „Hääled“ koosseisus: Liina Leemet (vokaal, kitarr), Karmen Linnamägi (vokaal, lüüra, krota), Leelo Viita (vokaal), Tõnu Vorms (vokaal, flööt), Tarmo Teekivi (vokaal, kitarr), Lauri Randveer (kontrabass).

Kaks pilku: kirjanikud Kätlin ja Hanneleele Kaldmaa.

Kunstniku ja luuletaja Kristina Viin maalide näitus Kipri paadikuuris.

Olavi Antonsi  "Minu Saaremaa" raamatu esitlus. 

Kaks Silviat: „Kirjad kasuemale“ Silvia Mälksoo Silvia Rannamaast.

Ma nägin KÕIVU unes: Jaan Sudak Uni ja unenäod eesti rahvapärimuses. Tamur Tohver Madis Kõivust. 

Eksistentsiaalne päikeseloojang: Ene-Liis Semper, Tiit Ojasoo, Garmen ja Margus Tabor loevad Vaino Vahingut kirjaniku 85. sünniaastapäeva puhul.

Tagaranna VII kirjanduspäeva ülevaadet ka pildis vt siit: https://saartehaal.postimees.ee/8286080/galerii-tagaranna-kirjanduspaev-nuttis-kuulas-ja-saras

## Viited

## Välislingid
* Tagaranna kirjanduspäeva FB grupp